hu hu hu hu en hu hu en hu pt en hu hu en hu hu en hu pt en es pt de hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu de hu hu hu hu hu hu hu hu en en en es hu hu en en hu
Zero waste fogkrém - Ne Pazarolj!
Tudtad, hogy egy tubusos fogkrém átlagosan több mint 20 összetevőt tartalmaz?
Tudtad, hogy a fogkrémet nem szabad lenyelni?
A tubusos fogkrém számos olyan összetevőt tartalmaz, melyek károsak az emberi szervezetre, de mivel nem nyeljük le, csak minimálisan szívódik fel a nyálkahártyán keresztül. Szinte mindben található fluorid, ami itt Európában egészséges, fogzománcvédőnek van reklámozva, az Egyesült Államokban az Élelmiszer- és Gyógyszerügyi Hivatal (Food and Drug Administraton, FDA) előírása szerint a csomagoláson fel kell tüntetni az egészségügyi kockázatokra vonatkozó figyelmeztetéseket, és azt az információt, hogy lenyelés esetén a helyi toxikológiai intézethez kell fordulni. Tény, hogy a szervezetünknek szüksége van fluorra, de az ételekből bevitt elegendő.Kutatások szerint azonban a szükségesnél nagyobb mértékű fluoridbevitel veszélyes lehet az idegrendszerre, valamint akár a rák kialakulását is elősegítheti.
Illatanyagot, édesítőszert, szinezéket, emulgeáló anyagokat és tartósítószert is tartalmaznak a tubusos fogkrémek. Mint például a triclosan, ami az EWG* szerint magas kockázatú összetevő, mely mérgező hatással lehet a belső elválasztású mirigyekre. SLS is sokban található, mely durva tisztítószer, gyakran használják motorok zsírtalanításához. A fogkrémhez habosító hatása miatt adják, de a fogak tisztításához amúgy nincs rá szükség.
Ezek a tények elég elszomorítóak, ráadásul a csomagolásával nem kevés szemetet termelünk. A doboz még újrahasznosítható, azonban a tubus nem igazán, így szinte garantáltan a szeméttelepen végzi.
Használj inkább egy olyan fogkrémet, ami mindössze 3 összetevőből áll!
Kókuszolaj, szódabikarbóna, borsmenta illóolaj. Igen, ennyi. 🙂
Finomítatlan, szűz kókuszolaj antimikrobiális, csökkenti a lerakódást a fogakon, így csökkentve az ínygyulladás kockázatát.
A szódabikarbóna fehéríti és tisztítja a fogakat, segíti a fogkő eltávolítását és a szájszagot is megakadályozza. Sokan mondják, hogy felsérti a fogzománcot, ez azonban tévhit. A szódabikarbóna RDA értéke 7. Az RDA az Amerikai Fogászati Szövetség által bevezetett mérőszám, mely megmutatja egy adott termék mennyire koptatja a fogzománcot. Az átlagos értékek 0-100 közé esnek, az e fölötti már túlságosan erős dörzsölő hatású.
A borsmenta illóolaj kellemes ízt ad a fogkrémnek, friss leheletet biztosít és antibakteriális hatású, így kiváló szájápolásra.
Igaz, meg kellett szokni a szódabikarbóna sósságát, azt, hogy nem habzik egyáltalán ellenben a tubusossal és egy kiskanál is kell, hogy a fogkefére tegye az ember. De amióta ezt a saját készítésű fogkrémet használom, tovább érzem frissenk, jóízűnek a számat, fehérebbek a fogaim és még szemetet sem termelek. 🙂
Ha szeretnéd kipróbálni, itt a videó:
2 ek finomítatlan, szűz kókuszolaj
10-15 csepp borsmenta illóolaj
Nekünk ez a mennyiségi arány jött be, de nyugodtan változtass a Te ízlésednek megfelelően.
Keverd össze a három hozzávalót és tedd egy csatos üvegbe. Fogmosáskor egy kiskanállal tegyél a fogkefédre és hajrá 🙂
Ezt a Zero waste fogkrémet a Forest & Ray Dental fogorvosai is meleg szívvel ajánlják.
*Az EWG’s Skin Deep Cosmetics Database egy kozmetikai összetevőket gyűjtő adatbázis, amely információt ad azok ismert egészségügyi kockázatairól.
Írta Ági 0 Comments
Vélemény, hozzászólás? Kilépés a válaszból
Az email címet nem tesszük közzé. A kötelező mezőket * karakterrel jelöltük
Ági vagyok, férjemmel, 1,5 éves babánkkal, egy 2,5 éves örökké zsizsegő magyar vizslával és kisebbik öcsémmel élünk Budapesten. Napjainkban egyre égetőbb kérdés a műanyagmentesség, a környezetvédelem, ezt felismerve tudatosan szeretnénk odafigyelni az életünkre családommal. És hogy hogyan próbálunk áttérni a nagyvárosban gyerekkel, kutyával egy egészséges, műanyagmentes, zero waste irányvonalra? Kövesd a blogom, hogy megtudd.
Unable to communicate with Instagram.
ne pazarolj © 2018
Ashe Theme by WP Royal.
Kedves Látogató! Tájékoztatjuk, hogy a honlap felhasználói élmény fokozásának érdekében sütiket alkalmazunk. A honlapunk használatával Ön a tájékoztatásunkat tudomásul veszi.ElfogadomBővebben...